Baker-Smith, Grahame: Die ritme van die reën( PROTEA, 2020). Uit Engels vertaal deur Deborah Steinmair.
Hierdie pragtige poëtiese teks en illustrasies is 'n viering van water en die reën waarsonder ons aarde nie kan bestaan nie.
Isak neem die leser saam op 'n ontdekkingstog waar hy, soos die reën val, sy waterbottel vul en die stroompies bergaf volg tot dit aansluit by die rivier , by 'n waterval aftuimel en uiteindelik in die oseaan uitmond. Die seewater word mis en dryf na 'n verre dorstige land. 'n Nuwe rivier vloei weer terug na die see. Die siklus is voltooi.
In 2011 het die skrywer die Greenaway medalje verower vir sy kinderboek, Farther. Die ritme van die reën is 'n ongelooflik spesiale prenteboek ,sowel tematies as deur die sagte gevoelvolle illustrasies . Die omslag met die vallende druppels is treffend. Hoogs aanbeveel.
Davies, Benji: Ouma voëltjie( PROTEA, 2020).
Soos sy vorige twee prenteboeke , Die Stormwalvis en Oupa se eiland, is Ouma se voëltjie weereens 'n treffende bydrae tot boeke wat die see en omgewing met groot deernis uitbeeld. Noi gaan in die somer by sy ouma bly. Sy woon op 'n klein rots alleen. Sy is altyd besig, en Noi moet maar himself besig hou. So beland hy in 'n grot waar 'n klein voëltjie by hom aansluit. Ouma kom tot sy redding , en die res van die somer geniet hulle saam en gaan op menige verkenningstogte.
Die see, maar ook die verhouding tussen 'n ouma en haar kleinseun word liefdevol uitgebeeld. Die teks is lekker groot en lees maklik; die illustrasies tref met Noi se heldergeel reënjassie wat teen die grysblou kleure van die see en rotse uitstaan. Hy bring klelur in die lewe vansy ouma, en selfs die klein voëltjie word lief vir haar. Hoogs aanbeveel.
Jones, Richard: Pootjies: (PROTEA, 2020).Vertaal in Afrikaans deur Kristèl de Weerd.
Pootjies is 'n verlore klein hondjie , sonder 'n huis en al wat hy het is 'n rooi serp.
Hy volg 'n dartelende blaar toe dit wegdryf in die nag. Nou bevind hy hom in die stad, en weet dat hy 'n huis moet vind. Maar oral wor hy weggejaagm Hy beland in 'n park met hoë bome. Hy maak vir hom 'n nessie van klippies en blarewaarin hy opkrul. Maar skielik verskyn 'n dogtertjie wat sy rooi serp nah om uithou. Hy het iemand gevind wat hom aanvaar en nou het hy 'n eie huis.
Die verhaal van 'n eensame hondjie wat op soek is na 'n tuiste sal byval vind by elke jong lesertjie met 'n liefde vir diere en met die behoefte om hul te versorg en lief te hê.
Die omslag van die boek met sy naam Pootjies in verskillende kleure geskryf teen 'n roomkleurige agtergrond, en daarby die klein bruin hondjie met die rooi serpie om sy nek, wat klein en verdwaal lyk teen die agtergrond, is treffend en werk. Mooi bydrae.
Sussman, Michael: Mynhardt die moeilike kind(PROTEA, 2020). Illustrasies deur Júlia Sardá. Vertaal in Afrikaans deur Rentia Bartlett-Möhl.
Mynhardt se ouers lees die boek Hoe om 'n moeilike kind te hanteer, en op Mynhardt se opmerking dat 'n yslike kobra uit sy kas uitgekom het, is hulle reaksie maar net dat hy te oud is om hom van monsters te verbeel.
Hulle raad vir sy verbeeldingsvlugte is om hom in die werk te steek, maar na 'n middagslapie word hy sowaar deur die kobra ingesluk terwyl hy op sy blokfluit oefen!Sy ouers dink dit is 'n slangkostuum, en steur hulle nie aan sy stem binne die kobra wat vertel dat die slang hom regtig ingesluk het nie.
Hy eet so saam met sy ouers, en gaan op 'n wandeling saam met hulle . Sy nefie word uitgenooi om die aand by hom te kom slap, maar gelukkig maak Mynhardt 'n plan om hom van die slang te bevry.
Die skrywer is 'n kliniese sielkundige, en hy skaar hom by die seun wat eintlik moeilike ouers moet hanteer, en nie andersom nie.
Die illustreerder vul die teks treffend aan met die reuse rooi slang wat elke lesertjie grootoog sal laat luister en kyk. Die donker kleure skep die regte somber atmosfeer in die aand,en die "formele" p;asings van sy ouers in 'n gestruktueerde toneel met sterk lyne baie formeel, suggereer die swak verwyderde kommunikasie tussen die seun en sy ouers. Baie oorspronklik en uniek. Hoogs aanbeveel.
Valentine, Rachel: Moenie met 'n prinses mors nie! ( H&R, 2020). Illustrasies deur Rebecca Bagley. In Afrikaans vertaal deur Kobus Geldenhuys.
'n Pragtige koningkryk word bedreig deur 'n troll wat alles om hom verwoes en die onderdane in vrees laat leef. Die koning waarsku sy drie kleindogters om nie met die trolskoor te soek nie. Hulle is egter vasberade om die trol te konfronteer en 'n les te leer. 'n Betowerde woud stuit hulle nie, ook nie krioelende spinnekoppe nie, ook nie 'n gebreekte brug met die trol aan die anderkant van die kloof nie. Nadat hulle hom gevang het in 'n wasgoedlyn, wag 'n verassing op die drie.
'n Vrolike beweeglike teks en illustrasies wat jong lesers sal geniet, veral sal dogters identifiseer met die drie prinsessies wat nie met hulle laat mors nie, en planne kan maak om probleem situasies te hanteer. Bagley se illustrasies is vol humor, die gesigsuitdrukkings van die karakters spreek boekdele, en elke situasie is groot pret om saam met die skrywer te deel. Die boek behoort goed ontvang te word en sal gewild wees. Lekker ligte leesstof, tog met 'n mooi boodskap.
Posted by lonareviews@blogspot.com at 1:01 AM No comments:
Jacobs, Jaco: 101 Nagmerries(LAPA, 2019). Illustrasies deur Imile Wepener.
Net om na die inhoudsopgawe van hierdie versameling van 101 nagmerries tekyk laat jou asem behoorlik wegslaan! 296 bladsye met stories meestal nie meer as twee bladsye nie, en ingesluit bangmaak-gediggies met Knoopoog op die laaste bladsy om te verseker dat jy lekker slaap…
Jy vind uit hoekom niemand by tannie Hannie op die plaas kuier nie; 'n vreemde boom in die tuin van 'n wetenskaplike wat verdwyn het, 'n grillerige masker wat jy liewers nie oor jou kop moet trek nie; Ninnie die spookdogtertjie wat sukkel om maats te maak; Vernon wat laat is vir skool omdat 'n lugskip met 'n glimmende oog verwoesting saai; Tannie Annie wat uitvind mens kan skrik vir koue pampoen veral as dit lewendig word; Charlie wat met lewende graffiti te doen kry ; 'n swart kol teen 'n muur in die skool wat kinders hipnotiseer; Berta wat gelukkig nooit onder haar bed kyk nie; dat wat at jy nie weet nie kan jou werklik seermaak; dat dit is gevaarlik om op 'n spooktrein te ry; Meneer Pauw die onderwyser wat twee keer per kwartaal vreemd optree en dan verander sy oë ook van kleur; Regard in die klerewinkel met 'n pop wat op 'n haar netsoos hy lyk; nare dinge kan jou tref as jy iemand se partytjie prober omver gooi net omdat hulle vreemde goeters eet; 'n towerpen wat skatte ontbloot; 'n doodgewone parkie bedek baie geheime want dit was eers 'n begraafplaas; pasop vir 'n haarkapper wat bekend is dat hy so lekker hare knip…;vreemde weer lewer 'n plaag van verwoestende paddas op; moet nie jou hand in 'n oop gat in die pad druk nie omdat geluide daaruit kom nie; Abri wat deur 'n vlermuis gebyt word en verander in een; wegkruipertjie speel kan dalk snaakse deelnemers oplewer; 'n tandarts wat op sy tande kners doen dit dalk want hy is dalk 'n reptiel met 'n swart-grys tong; 'n spook in 'n koshuis spook dalk regtig; dalk is dit gevaarlik om met die skoolgeraamte te dans, veral as jy met haar beenhand huistoe gaan; waak daarteen om die skub van 'n draak huistoe te neem en dit nie betyds terug te besorg nie. Kinderspeletjies by 'n verjaarsdagpartytjie mag dalk 'n werklike slangetjies en leertjies speletjie bevat. Iemand se oor in jou wasbak mag dalk gevaarlik wees. Kevin is 'n stout seun wat uitvind wat Kamp regruk nou werklik vir hom inhou. Ivan slaag daarin om die vinnigste ou in sy klas Basil te wen toe Basil deur die rondgaande epidemie getref word en aggressief begin optree. Hansworse bly nou maar eenmaal grillerig, veral as jy hulle wegjaag. Gelukkig gaan stap Janke met Kaptein die herdershond want die ou huis mag dalk geheime gevare inhou wat Kaptein instinktief aanvoel. 'n Gesin wat in voëlverskrikkers verander wanneer hulle op 'n plaas gaan aarbeie plant; op volmaan nagte gebeur daar snaakse dinge, soos Jenny wat beweer dat sy deur 'n werewolf aangeval is.
Hierdie uiteenlopende verassende stories word aangevul met 'n versameling gedigte wat netso angswekkend werk:'n Katvoet juffrou, Koggelmanderman, 'n Laksman, Halloween, Klaarpraat met jou, Spookasem, die lang skraal man…, die spookhond van Donkerdal; Nagwag en die Egiptiese mummie; die spook van Uniondale; die heks van Hexrivier; Frankenstein, monsterslym; nagmusiek waar twee dansende geraamtes dopgehou word; 'n Geheime bestanddeel in tannie Annie se souttert; 'n huis wat sug en kreun, tant Anna se portret wat 'n mens bangmaak; visvingers; niks om voor bang te wees nie; 'n ruiter sonder 'n kop; 'n bosmeisie; die meermin se lied; 'n afgekapte hand; as die vloerplanke kraak; die roep van'n uil; Swartbaard die seerower kaptein; die Jeti; Baba jaga; 'n Waterslang; 'n lewendige mallemeule; die legend van die middernagman; 'n nagwind wat jou asem steel; 'en o.a.my gunsteling rympie van die Ysvrou :
Onder die winterkaal prieel
Die Ysvrou het laas nag stil-stil
Jou asempie kom steel".
Daar is self strokiesprent-verhaaltjies soos die Sleutel; Wesens uit die buitenste ruim wat met pruike inpas by aardse skoolkinders; Twiet met gevaarlike voëls, en Voëlverskrikkers.
Afgesien van hierdie groot verskeidenheid van nagmerrie-stories, is daar die illustrasies van Imile Wepener wat jou asem wegslaan en die teks nog meer angswekkend aanvul. Met 'n treffende omslag teen 'n donker agtergrond plaas hy met groot insig en vernuf die kleurvolle bangmaak karakters in die verhaaltjies. Hy gebruik helder kleure, 'n ryke verbeelding en baie fyn humor om die boodskap te vertel. Hy skilder met selfvertroue en 'n seker inslag. Sy spinnekop se web is donkerrooi; sy waterslang het diep kleure , 'n ronde oog omring met rooi en de diamant op sy voorkop vonkel lokkend. Die ou vrou wat herinner aan die heks met Hansie en Grietjie het geel yskoue uitdrukkinglose oë. Die nagwind wat druis deur die begraafplaas is met beweging geteken teen 'n donker agtergrond en 'n geel maan. Sy tweede laaste illustrasie van die mense op straat op 'n dubbel bladsy vertel dat mense skaars sien wat om hulle aangaan. Die dansende geraamtes in die nag lyk potsierlik en komies maar ook grillerig.
Voorwaar is die venootskap tussen skrywer en illustreerder hier 'n wenresep. Ek hoop om hom nog meermale te ontmoet.
Posted by lonareviews@blogspot.com at 5:20 AM No comments:
Lulu se nuwe avontuur, en die SANLAM pryswenners 2019:
Viljoen, Fanie: Olke bolke, Lulu( LAPA, 2019)Illustreerder Elsbeth Eksteen.
Fanie Viljoen se gewilde reeks oor die dogtertjie Lulu met die talent om klere te ontwerp, deel hier met haar jong lesers 'n nuwe avontuur, getooi in Elsbeth Eksteen se kenmerkende dogtertjie-vriendelike illustrasies.
Op 'n dag ruik Lulu babapoeier in hulle huis. Oom Theuns die motorbestuurder het gevra of hulle 'n paar dae na die seuntjie kan kyk terwyl sy dagmoeder siek is. By die skool is daar 'n nuwe leerder in hulle klas, Greta. Greta prober dadelik almal se guns wen met koek uitdeel, maar agter Lulu se rug beskinder sy haar by die tweeling. Sy daag Lulu uit met 'n modeparade-kompetisie. Lulu wil graag 'n modeontwerper word, maar dalk is Greta meer talentvol as sy. Toe haar boek waarin sy al haar idees aanteken verdwyn, maar later weer verskyn,is sy stomgeslaan om by die kompetisie te sien dat Greta se ontwerpe presies soos hare is! Behalwe natuurlik vir die finale ontwerp wat sy nie in haar boek gehad het nie, en waar Greta se gebrek aan talent toe baie duidelik openbaar word. Dalk het Greta nou 'n les geleer.
Ideale leesstof vir beginnerlesers wat hou van regte verfynde "dogtertjie"-stories met frilletjies en valle en oulike babas… en 'n gawe talentvolle hoofkarakter wat ten spyte van Greta se afguns, nogtans bereid is om daarna met haar vriende te wees.
Derick van der Walt:Toring van Jasmyn( Tafelberg, 2019). SANLAM pryswenner- Goud vir Jeuglektuur.
Markus en sy sussie Nina en 'n vriend Neil vergesel hulle pa op 'n besigheidsreis na Istanbul.
Die verhaal is dus geplaas in hierdie kleurvolle maar ook gevaarlike milieu waar 'n bom onlangs op die lughawe ontplof het. Tipies jongmense verken elkeen die nuwe vreemde omgewing op hul eie manier: Nina koop net aanmekaar goed, maar Markus word geïnteresseerd in die ou gebou, die toring van Jasmyn op een van sy nagtelike wandelings. Hy let op dat jong mans in swart gekelee die plek besoek en wonder waarom hierdie besoeke gaan.
Nina raak bevriend met die Turk Sahib, en hy nooi Markus om saam met sy span sokker te speel. So word hulle ook genooi na Sahib se oom se huis, en hulle ontmoet ook sy suster Meryem en ander familie.
Die toeriste bedrywighede van die karakters word 'n ervaring vir elkeen op 'n veel dieper vlak deurdat hulle met 'n Turkse gesin bevriend raak. Terselfdertyd is daar 'n sterk spannings-element met Markus se belangstelling in die Toring van Jasmyn wat opbou tot 'n klimaks wanneer Nina ontvoer word en hy vermoed waar sy aangehou word.
Derick van der Walt kyk na Istanbul met fyn waarneming en interessante kommentaar, en sy beskrywings van die plek is netso kleurvol as Istanbul self.
Die jongmense word ook oortuigend uitgebeeld, elke individu is geloofwaardig en oortuig, ook Neil met sy boodskappe aan 'n vriendin waarin hy kommentaar lewer oor hierdie gesin. Neil vertel dan aan haar dat Markus 'n stiefma Charlotte het en dat hy emosioneel nognie die egskeiding van sy ouers aanvaar het nie. Maar ook hier vind daar ontwikkeling plaas en maak Markus kontak met haar d.m.v die lampie wat hy toe vir haar koop. Die leser hoor ook dat Neil sy ouers verloor het.
Hier is daar dus nie die fout wat so baie skrywers maak om issues 'n sentrale fokus van die verhaal te maak nie; karakters se emosionele problem plaas soms 'n demper op die leser se genot met die lees van 'n verhaal. Hierdie skrywer weet hoe om 'n gesonde balans te handhaa. Baie subtiel vertel hy jou van persoonlike problem waarme die jong karakters worstel, en baie subtiel ook weer is daar die tekens van hoop en vernuwing.
Van der Walt is gemaklik met Afrikaans, met sy karakters en vertel 'n boeiende verhaal wat afspeel in 'n eksotiese omgewing, maar ook word jy as leser bekend gestel aan werklike mense in hierdie vreemde land en die probleme waarmee ook hulle te kampe het.
'n Waardige wenner van die SANLAM goue medalje. Die boek sal tieners boei en betrek ook op emosionele vlak.
Barnard, Annerle: Sindikaat( Tafelberg, 2019). Silwer medalje wenner.
Paul en sy twee vriende Karlien en Adriaan is in opdrag van Paul se pa op 'n safari na Zimbabwe en Zambië onder aanvoering van die rowwe onverskrokke recce Bossie. Hulle is in lewensgevaar nadat Paul heel onskuldig en niksvermoedend sy hand in 'n Chinese vriend Chang se beskuitblik gesteek het en hulle so bloot toevallig met 'n sindikaat en smokkelary kennis gemaak het. Buitendien was Paul voorheen ontvoer, en vandaar sy pa se besluit dat hy 'n lyfwag moet hê. Bossie moet die jongmense beskerm teen moontlike bendelede wat Paul se bloed soek, en hy tref voorsorgmaatreëls, selfs deur wapens oor die grens te smokkel. Hulle eerste kennismaking met die vyand is by die Victoria Falls Nasionale Park. Bossie reken egter gou met die twee aanvallers af.
Baie minder vervelig as my verbeeldinglose weergawe van gebeure is die werklike situasies en veral Paul se kommentaar, emosionele uitbarstings en waarnemings in kleurvolle byderwetse taal wat tieners ken. Daar is wrede situasies ook, soos toe Paul sy geliefde kat Russel gekruisig gesien het voor hul vertrek, of Guinness die hond wat net net 'n aanval oorleef, of Karlien se poedel se keel wat afgesny word… of die boot aanval op die Zambesi rivier…
Hierdie word 'n reis van vele spannende ontmoetings tussen die jongmense, hul beskermheer Bossie, en 'n sindikaat wat hulle medoënloos agtervolg.
Die skrywer plaas die gebeure in Zimbabwe en Zambië in hoofstukke, afgelos met hoofstukke wat die gebeure in Bloemfontein vooraf, vertel. Hierdie is dus 'n slim manier om die leser geleidelik 'n volledige prentjie te gee van die hele ontplofbare situasie waarin die karakters hulle bevind.
Paul as verteller is 'n boeiende energieke hoofkarakter met sterk emosies en hy handhaaf 'n vinnige tempo van vertel en meelewing. Sy beskrywing van situasies en insidente is skerp, soms komies en altyd raak, bv. as hy sê: " Bossie se kop raas in stereo". En "As die humiditeit jou alleen in hierdie wêreld kry, pop hy jou soos 'n springmielie".
'n Verhaal wat op 'n gallop hardloop en die leser 'n genotvolle leeservaring bied.
Posted by lonareviews@blogspot.com at 11:39 PM No comments:
De Villiers, Liz: Tjoppie en die skat(H&R, 2019) Illustreerder Vian Oelofsen.
Om te grawe is Tjoppie se gunsteling tydverdryf. Toe hy op iets eienaardigs in die tuin afkom wat bo die grond uitsteek, begin hy dadelik grawe en ontdek toe sy been tot Warrie se blydskap om ontslae te wees van die harde been wat sy slap so bederf het!
Die illustrasies Van die bekoorlike grootoog hondjie is eenvoudig treffend en effektief. Die teks is ook heerlik leesbaar sodat die boek sal werk as voorless of selflees materiaal.
De Villiers, Liz: Tjoppie en die tweeling( H&R, 2019) Illustreerder Vian Oelofsen.
Tjoppie gaan kuier by nuwe maatjies, tweeling hondjies Flapsie en Flopsie. So leer hy ook hoe hulle speelgoed deel en elkeen 'n beurt kry om die bal te gooi. En hy gaan doodgelukkig huistoe met 'n foto van hulle drie.
Weer netso prettig en kleurvol; die hondjies is oulik en kleuters leer sommer saggies ook oor mededeelsaamheid.
Dr. Seuss: Vier titels, naamlik Een vis, twee visse…;Hoe die Grons kersfees gesteel het; Horton hoor 'n hoe!; en Kane k vir my 'n troeteldier kry? ( PROTEA, 2019). Afriaanse vertaler : Philip de Vos.
Dr. Seuss se boeke bly deur die jare gunstelinge vir jong lesers, en baie kinders het leer lees en lief geword vir boeke juis deur bloot gestel te word aan sy skerp humorsin, slim gebruik van woorde en klanke en waarnemingsvermoeë.
Philip de Vos vertaal weereens soos die meester wat hy is, en so is hierdie titels in Afrikaans 'n groot bydrae tot Afrikaanse versamelings tuis en in biblioteke. Hoogs aanbeveel.
Flanders, Bianca: Prinses Pampoenpit( LAPA, 2019) Illustrasies deur Zinelda McDonald.
Prises Pampoenpit is die allerpragtigste dogtertjie met 'n bos krulhare. Maar sy hou nie van die krulle nie, en wild it net wegsteek. Haar sussie oortuig haar egter dat haar hare towerkrag besit- dat dit in die reën vanself begin kartel en baie spesiaal is. Toe sy besluit om die hairband los te maak , is daar 'n krul-ontploffing, en sy gaan nou haar hare soos 'n regte prinses begin dra!
'n Vrolike boek met beweging, energie,en met die teks wat rym gekombineer met Zinelda McDonald se uitbundige speelse illustrasies, sal die boek menige dogtertjies wat hulle krulhare verwens , tot nuwe insigte bring.
Jacobs, Jaco: Sasha word stil(LAPA, 2019) Illustrasies deur Angela Banks.
Sasha luister graag na al die verskillende geluide wat haar omringwaar sy ookal gaan. Toe alles om haar tjoepstil word maak sy 'n plan om haar eie musiek ook te maak.
Banks se illustrasies is heel treffend en mooi. Ek het veral gehou van die dogtertjie en die met die ysblokkie wat op die warm sement smelt ; die naaldekoker "wat roerloos in die lug hang", en die goudgeel blom "wat stadig-staadig oopvou". Hier is 'n wêreld van klanke wat kinders kan namaak en na luister, terwyl hulle die stemmingsvolle illustrasies geniet.
Williams, Margery: Die hasie van fluweel-'n storie oor hoe speelgoed rêrigwaar word( H&R, 2019) Vertaal en verwerk deur Linda Rode. Illustrasies deur Theodore Key.
Hierdie pragtige boek kan nie anders as om my gunsteling prenteboek te wees van die afgelope tyd nie! Dit was nog altyd my eie begeerte dat hierdie klassieke werk in Afrikaans vertaal moet word, en wie is nou meer geskik as Linda Rode met haar kennis van en liefde vir stories, en haar wonderlike vermoë om die mooiste sensitiewe teks te skep.
Dit is 'n voorleesboek, selfleesboek vir oud en jonk. 'n Nostalgiese reis na die wêreld van 'n kind met sy speelgoed-hasie wat sy kosbaarste speelding is. Totdat hy siek word, die hasie weggegooi moet word, en in die asblik beland.
Maar wanneer jy baie lief was vir iemand, en dalk self droom om werklik te word soos die ander hasies, is daar altyd 'n towerfee wat jou hiermee kan help.
'n Boek om te koester en met kleinkinders, grootmense en alle kinders te deel.
Hoogs aanbeveel. Die illustreerder verdien ook spesiale erkenning vir sy fyn aanvoeling vir die teks waar hy belangrike elemente verweef in die agtergrond en in situasies. Sagte kleurskakerings dra by tot die sensitiewe verhaal deur die regte atmosfeerte skep.
Posted by lonareviews@blogspot.com at 4:40 AM No comments:
Grobler, Mari: Bella en Sebastiaan( Tafelberg, 2019) Illustrasies deur Alex van Houwelingen.
Hierdie aantreklike leesboek vir 9-12jariges bevat vier stories oor Bella en haar kat Sebastiaan, nl. Bella en die dorpsmoles, Bella en die talentkonsert, Bella en die katteskou en dan Briljante Bella waar sy met 'n kamera versteek in haar bril besighede ondersoek om vas te stel of hulle goeie diens aan die publiek lewer.
Die dorpie Wag-'n bietjie waarheen sy met haar kat en towerstaffie getrek het, is maar bra vervelig. Maar Sebastiaan weet onverwagte situasies kan opduik as Bella impulsief begin toor, soos nou waar hulle hele huis in die dorpstraat verwyn!
Bella besluit om aan 'n talentkompetisie deel te neem, natuurlik sonder veel talent. Haar groot talent as towenaar sal beter gebruik word as sy kulkunstenaar speel. End it is sowaar 'n briljante idee van Sebastiaan.
Bella besluit om Sebastiaan vir 'n katteskou in te skryf, want daaris 'n afdeling vir gewone huiskatte ook. Hy is gladnie ingenome met die idee nie, maar toe hy hom vererg vir die verwaande skoukatte, word hy 'n baie mak ramkat met goeie skoumaniere!
Die lewendige teks en oortuigende verhouding tussen Sebastiaan en Bella sal katliefhebbers onder die jongklomp lekker pret verskaf. Die vier stories is net die regte lengte en so vermaaklik dat jong lesers nie verveeld sal word nie.
Goosen, Troula: Raaiselster( H&R, 2019).
Met die eerste boek in hierdie historiese jeugroman reeks, Raaiselklip, het Troula Goosen reeds 12-14jariges betower met die kombinasie van fantasie en avontuur wat afspeel in die Kaap van lank gelede.
Raaaiselster neem sommer vanuit die staanspoor die leser mee op 'n opwindende en verassende avontuur met Leopold en sy reis saam met die togryer na die diamantvelde van destyds.
Die storie"verhoog" word geskep met Leopold wat na sy ma se dood haweloos en geldloos met net sy ma se beursie en onervare 'n togryer se handlanger word omdat die ou man se hond Asem hom uitgesoek het om een of ander onverklaarbare rede. Sarel is die ander metgesel, en hy vertel hom gou dat dit 'n gevaarlike rit gaan wees, veral met gerugte van die Verdwaalding wat in die Skurweberge ronddwaal. Die trio word aangevul deur die tolwagter Arius en in Ceres met die pragtige donkerkop meisie wat in 'n lykswa ry en hom dadelik betower.
Emily se pa is 'n geoloog, en hy bring gereeld stersplinters van 'n ster wat in 1838 geval het huistoe.
Die raaisel verdiep as ook Leopold ontdek dat hy 'n soortgelyke "klip" van sy ma ronddra, en wat is in die sakkie wat Arius vir oom Barend gestuur het? En toe is Sarel ook 'n meisie Sara! Emily glo hulle is gestuur om haar te help om die raaisel van die stersplinters te verstaan.
Die swart doodskis van Arius ontsluit nog meer geheime oor hul herkoms ; en dan is daar nog altyd die rondsluipende Verdwaalding waarvoor hulle almal baie bang is, en wat die leser menigmaal na jou asem laat snak!
Die verhaal ontwikkel tot 'n interessante klimaks met Sara wat haar voorouers se teken vind, en vir al die karakters word die simboliese betekenis van die stersplinters, en die openbaring van die ware identiteit van die Verdwaalding waarin hulle almal 'n sentrale rol speel, duidelik.
Hierdie is 'n uitmuntende verhaal waarin geskiedenis, avontuur, raaisels, kalwerliefde en interessante karakters elkeen met 'n persoonlike rol en plek, nou verweef word tot 'n leeservaring wat jongmense sal betower. Stadig maar seker word elke stukkie van die raaisel bymekaar gebring, en die boodskap is duidelik dat elke individu kan bydra om iets positiefs en blywend te laat gebeur, en dat haat en hartseer tog met deernis uit hierdie Skurweberge kan verdwyn voordat dit die hele gemeenskap oorweldig en vernietig.
Troula Goosen verdien 'n groot kompliment vir haar heerlike verbeeldingsvlug wat sy gebruik om soveel lesers te betrek by die genot van lees en die blywende waarde van 'n goed beplande en deurdagte leeservaring. Hoogs aanbeveel..
Posted by lonareviews@blogspot.com at 1:49 AM No comments:
Posted by lonareviews@blogspot.com at 7:29 AM No comments:
Blabeley, Aaron: Moeps die skelm, Moeps die Mops, en Moeps die wenner( Protea, 2019). Rymvertalings deur Philip de Vos.
Hierdie 3 hardeband prenteboeke met Moeps as die astrante sentrale karaktertjie sal die harte van jong lesers verbly. As die skelm gee hy altyd arme Worsie skuld vir alles want hy kan vreeslik jok om sy sin te kry. Maar sy lus vir beskuitjies laat hom sleg tweede kom as hy nie die rolbal agter die pak sien nie. Nou is sy lyf vol pyne en hy is minus 'n tand!
In Moeps die Mops is hy vreeslik selfsugtig en wil niks met Worsie deel nie. Alles is syne, en toe hy sy speelgoed op 'n hoop pak en daar bo-op gaan staan, verloor hy sy balans en tuimel grond toe deur die venster. Nou deel hy alles, tot hy weer herstel!
In Moeps die wenner is dit baie duidelik dat hy altyd moet wen. Met 'n eet kompetisie is hy so vraatsig dat hy sowaar sy bak insluk! En toe die bak hom weer teen die kop tref en hom in 'n blik instamp, word hy sommer baie bedees en minder goor.
Philip de Vosse rympies maak die teks lewendig, snaaks en groot pret om te lees. Die skrywer se illustrasies van Moeps en Worsie is kleurvol, vol beweging en aksie belaai.
Die boeke behoort vele jong aanhangers te geniet.
Grobler, Piet: Franciscus en die diere ( Protea, 2019) Uit Nederlands vertaal deur Amelia de Vaal.
Fransiscus en sy vriend Esel is lief vir die natuur, die dierelewe , en beide glo aan die goedheid van dinge en met hul reise vul hulle mens en dier met mooi gedagtes. Die voëls word geinspireer om te sing en vreugde te versprei; hy red 'n konyn uit 'n valstrik, 'n klomp visse uit 'n net , en selfs 'n gevaarlike bloeddostige wolf word rustig as Franciscus hom inspireer om niemand dood te maak nie. Toe esel oud word en moeg, bedank Franciscus hom vir sy vriendskap en dat hulle saam die wêreld 'n mooier plek kon maak.
Talentvolle Piet Grobler skep hier 'n verhaal wat die boodskap van goedheid en liefde oordra in sy kenmerkende delikate illustrasies van voëls en diere.
Sprokies met lesse:
Nicholson, Sue: Sneeuwitjie die sokkerster( H&R, 2019) Illustrasies deur Flavia Sorrentino. Afrikaans deur Kobus Geldenhuys. - 'n storie oor spanwerk.
Karakters wat bekend is in fëeverhale word hier ingespan om kinders te leer oor spanwerk. Sneeuwitjie is mal oor sokker, maar sy speel selfsugtig en nie as deel van 'n span nie. Gouelokkies, Repelsteeltjie en die goeie fee Esmeralda help haar ombeter as spanspeler deel te neem.
Op die laaste bladsy word besprekingspunte vir onderwysers en ouers gegee, en selfs om 'n klaskoerant te maak.
'n Heel oorspronklike benadering tot stories, en omdat geliefde karakters in 'n eietydse omgewing geplaasword om 'n boodskap oor te dra, behoort die boeke sukses te behaal.
Nicholson, Sue: Word wakker, Doringrosie! ( H&R, 2019) 'n Storie oor verantwoordelikheid.
Doringrosies was nogal lui, en toe sy 'n ponie vir haar verjaarsdag vra, is haar ouers nie seker dat sy regvir hom sal sorg nie. Prins word aanfanklik goed versorg, maar mettertyd sorg sy al minder vir Prins. Prins besluit om weg te loop, en met Esmeralda se hulp lok sy hom terug en voortaan is sy 'n verantwoordelike eienaar.
Kinders word hier aangemoedig om sade te plant en daarvoor te sorg.
Nicholson, Sue: Aspoestertjiese balletskoene( H&R, 2019) 'n Storie oor omgee.
Aspoestertjie is lief vir dans, maar toedaar 'n dansskool op die dorp oopmaak, het sy nie geld om balletskoene te koop nie. Sy help altyd die ander sprokiesvriende, en Sneeuwitjie skenk skoene vir haar, maar hulle is te groot; Doringrosie se skoene is te klein. Die goeie fee Esmeralda is siek, maar onthou uiteindelik van haar ou balletskoene wat natuurlik Aspoestertjie perfek pas.
Nicholson, Sue: Jan breek die boontjierank( H&R, 2019) 'n Storie oor eerlikheid.
Jan is vreeslik lief vir boomklim. Op 'n dag waarsku sy ma hom om nie teen hulle jong boontjie ranke op te klim nie, want hulle kan breek end an is hulle sonder boontjies. Maar Jan luister nie. Hy breek die ranke, maar vertel eers nie vir sy ma die waarheid dat hy dit gebreek het nie. Later komhy jtog met die waarheid te voorskyn, en die goeie fee Esmeralda gee hom 'ntowerboon wat hy plant sodat hulle lekker boontjiebredie kan maak.
Kinders word aangeraai na besprekingspunte om 'n brief te skryf soos Jan bv. sy ma om verskoning vra oor sy aanfanklike leuen.
Ek sien uit daaarna om te hoor hoe die boeke ontvang word deur die publiek.
Smit, Louise: Bennie Boekwurm se mooiste sprokies, 2. ( H&R, 2019) Illustrasies deur Johann Strauss.
5 Bekende sprokies word oorvertel deur Louise Smit, nl. Rooikappie, Die skoenmaker-kaboutertjies, die Dieremusikante van Bremen; Duimelina en Sneeuwitjie en die sewe dwergies.
Bennie Boekwurm lees die stories voor aan die kinders wat tog te graag na hom luister.
Hierdie is die tweede boek met sprokies , beide geïllustreer deur Johann Strauss. En watter pragtige werk het hy nie gedoen nie! Daar is soveel persoonlikheid in elke getekende karaktertjie; die boek laat 'n gevoel van vrolikheid en genot met laggende vrolike karakters , Duimelina in haar pienk rok is asemrowend mooi; Wolf is regtig bangmakend , en Sneeuwitjie se nare stiefma is treffend jaloers geteken. Strauss doen soos altyd uitstekende werk. Hoogs aanbeveel.
Bennie Boekwurm se besige pretboek( H&R, 2019) Gebaseer op die karakters geskepdeur Louise Smit. Ilustrasies deur JohannStrauss en Luan Serfontein.
'n Pretboek wat jong lesers baie plesier gaan verskaf, want hier is die geleentheid om hul karakters soos Mokkie Mol met kolletjies te verbind; kleure te identifiseer; Sarel Seemonster in te kleur; bytjies saam te groepeer wat eenders lyk; 'n doolhof te volg om Bennie se bril te vind; en o.a. Sarel Seemonster te help om by die strand uit te kom.
'n Lekker geskenk vir kinders, vergesel van die twee boeke met sprokies.
Vels, Verna: LieweHeksie en die pampoene( H&r, 2019) Gebaseer op die oorspronklike verhaal . Illusrasies deur Vian Oelofsen.
Drie titels het alreeds in hierdie keurige reeks verskyn, elke boek 'n kunswerk deur die talentvolle Vian Oelofsen. Liewe Heksie en Matewis is besig om pampoene en klippe op die dak te pak sodat die sinkplate nie kan wegwaai nie. Kwaaitjie Kabouter bring sy boetie Kleinkwaaitjie om die nag by Heksie deur te bring. Hy moet by die Silwer Roos gaan waghou.
Toe Heksie buk om haar besem op te tel sodat hulle kan afvlieg, stamp sy die besem van die dak af. Hulle moet nou die nag daar deurbring.
Twee gifappeltjies het reeds die Silwer Roos gesteel, en sluip nou haar huis binne om haar horlosie te steel. Heksie en Kleinkwaaitjie gooi toe pampoene van die dak af, wat die twee gifappels vinnig laat spaander. Die Silwer Roos en Heksie se horlosie is veilig.
Pragtige groot format boeke met elke bladsy kunstig gerangskik sodat kinders net kan lees en geniet. Die illustrasies is puik; bv.die waentjie met die Silwer Roos tussen fyn blou blommetjies omring deur stukkies pampoen en twee muise en 'n naaldekoker wat vrolik toekyk. Hoogs aanbeveel.